Miwa mung hpuntang hpaji npot mying danhkung masha(6)
哲学名士(6)
时间:2014-09-09 00:00:00
Hui Nin: Sinpro maga sagya masha masum na langai rai nga ai
◆ Nga pra lam labau(Ndai ko sha no yu gram du ai)
Hui Nin, htung lai amyu bosang mying Lu nga ma ai, Fan-yang(Ya daini na Hobe Juchyu)masha, htang Aru Arat prat na mying danhkung ai bunggyi, Miwa mung hpara no hpung ban 6 jiwoi ji wa lit hkam gun ai wa rai nga ai, hpara no hping "Dingda maga hpung" go sharot masha. Shi go 638 ning hta sa pra ai rai nna, 713 ning hta si mat ai re. Shi a gawa du gaji galo yu u ai, no gaji yang, shan wa hpe Linnan Sinchyu ko sa dat shalam ton ma ai. Gawa si mat ai hpang,shan nu go Nanhai ko sa htot nga nna, hpun sha hta dut nna nga pra hkrat wa ma ai. Sak ram wa ai hpang, shi go lu su myit mai masha ni garum shingtau ai majo, dingdung ga de hpaji sharin la lung mat wa u ai. Bai hpang e, shi go Hungmui ko hpara no hpung na jiwoi jiwa ban 5 lit gun masha Hung Rin hte mu hkrum shaga hkat nna, yet yet nna shi mung prat lak mi na sara gaba byin tai lu sai.
Hui Nin go Miwa mung hpara no hpung labau hta prat mi na htung lai nna hpo hpang ai sara gaba re hte maren, shi go dai aten na hpara no hpung shagu na tara gamung nkau hte mabin masa hpe galai gabai kau nhtom, madu ginra na laksan nsam rong ai hpara no makam masham myit jasat go sing ton nna, hpara no makam masham hte hpung hpe Miwa mung ko shachyam sa wa na matu, nnan ai aten laman hpan shalat hpang ton nga ai.
◆ Galu gaba wa ai maumui
Hpara no makam masham lam hpa sha myit machyu
No gaji ten hta, Hui Nin nta masha ni go grai ruyak matsan nga ma ai. Shi sak 3 ning sha no du yang, gawa si mat sai. Nga pra lam a majo, ganu go shi hpe Nanhai ko sa woi htot nga mat sai. Dai hpang, ganu mung ana machyi ai majo yup ku na pyi n lu rot mat sai. Shingrai, shi go hpun sha hta dut nna ganu hpe bau maka u ai.
Galang mi hta, shi masha ni <
Mungkan shaning 662 ning hta, Hui Nin go Hube Hungmui ko Hung Rin sara gaba hpe sa jahkrum gawan u ai. Hung Rin go Hui Nin hpe nnan mu dat ai hte: "Nang go gara ko na masha re? Ndai ko sa wa ai lachyum go n hpa sa la mayu ai re ta?" Nga hkap san u ai.
Hui Nin go: "Ngai go Linnan masha re, ndai ko sa du nna gaga n hpa mung n ra mayu n ngai, hpara makam masham hpaji gamung hpe sha htai la mayu ai." Nga hta htan u ai.
Hung Rin madat ngut ai htom: "Nang go Linnan masha she re mi, hpa majo hpara no makam masham hpaji gamung htai la mai na re ta?" Nga bai san dat nu ai.
Shaloi Hui Nin go: "Masha she dingdung dingda maga na re ngu mai garan ginggka nga ai, hpara no makam masham hpaji gamung go hpe go dai zon nmai garan ginghka nga ai." Nga htan dat sai.
Hui nin hta htan ai ga madat ngut ai hte, masha ndai hpe n mai yu gaji nga ai nga myit nna, gaga masha ni Hui Nin hpe n sadi maja na matu, shi hpe yong hte mu bungli jom galo shangun rai, shong nnan e mam htu dum ko mam shong sa htu shangun rai u ai.
Hui Nin go sara gaba wa shi hpe woi shanga da sai majo, shani tup tup mam sha mu htu tim grai gabu dum dik nga ai. Dai aten hta, Hung Rin sara gaba a sharin ma ni marai 700 jan du nga ai. Hui Nin bunggyi jong shang ai shata matsat du ai htom, Hung Rin sara gaba go marai mi hpara no makam masham ga ginsi langai ngai ka shapro na hku nga ameng jahkrat u ai. Teng hkrak tsun ga nga yang, sara gaba wa ndai zon galo ai lachyum go sanpoi shang ai hte maren rai nna, masha dai hte ko shi a hkringhtong dagro masha ra lata la na hku rai nga ai.
Sanpoi ngut ai hpang jahpot, Hung Rin sara gaba go Hui Nin hpe hpara no shara ko shaga la nna, hpara no makam masham ja chyum ga ni tsun yan dan ai hta n-ga, prat hte prat hton yu wa ai hpara no makam masham palong (Gya sha) ap ya nna, hpara no makam masham hpung ban 6 na jiwoi jiwa lit mung no gun hpai shangun u ai. Gaga hpung na bunggyi ni aya mu lit dai gashun na hpe koi kau ai hte Hui Nin a sak sumri hpa n hkrum n hkra na matu, hung Rin sara gaba go shi madu nan kyangju na numrap ko du sa sa dat ai hta n-ga, Hui Nin hpe nan nan ra ang ai aten ahkying sha n rai yang, madu hpara no makam masham hpung ban 6 na jiwoi jiwa aya lit gun ai lam hpe nmai shabrong ai, shing nrai yang manon masham re masha ni e mo kau na nga sadi ga no htet tsun jo u ai.
Shing rai, dai ko nna Hui Nin go Gongdung Sihui myu makau ko aten 15 ning tup wa makoi nga mat nu ai. Hang Gau Zung prat mungkan shaning 676 ning shata 1 pro 8 ya shani, Hui Nin go gongju Fashin hpara no makam masham jong, ya daini na Kongshau hpara no makam masham jong ko sa du sai.
Shara dai ko sa du ai gade ya nrai yang she Hui Nin hpara no makam masham hpung ban 6 na jiwoi jiwa aya lit gun ai lam hpe chye ma ai.
Hpang shaning na htingra ta hta, Hui Nin go Fashin hpara no makam masham jong ko nna dingdung maga de lung mat wa nhtom, Nanhua hpara no makam masham jong ko 37 ning ting hpara no makam masham tara gamung wa sharin shapan u ai. (Hpara no makam masham hpung ni hta, shanhte a jiwoi ji ke Shigyamuni tsun hti ai ga hpe she "Chyum laika" ngu masha ni shamying ya ma ai hta lai nna, hpung langai mi na jiwoi jiwa sara a ga hpe mung "Chyum laika" ngu shamying lu ai go Hui Nin sha rai nga ai.)
● Laksan ninghkring ni tsun ai:
"Myit go masha a singko hte maren, madu sa mayu ai shara de chye woi pyen sa nga ai." kro wang myit ko makam masham ngu ai rong yang she, ganing re ruyak jamjau rai tim madu a hkom sa lahkam hpe n shingdang lu nga ai. Hui Nin a mau mui mau sa anhte hpe tsun dan ai, masha ngu ai ong dang wunli lu ai go, madu a myit hta makam masham rong, myit dik ai hte shakut sharang lu re majo rai nga ai.
Ya prat na ma ni lo malong go ruyak jamjau hkrum gatut jang, madu a mu bungli hpe aloi sha tat kau kau rai nga ma ai. Dai majo, ma hpe sharin shapan sa wa ai shaloi, ganu gawa ni madu sak prat kam ap shapro ai myit saku lam tam lu hkra matsun madun dan ai hta n-ga, shanhte hpe madu a myit saku lam hpe shabyin lu hkra shakut sharang ra ai ngu n-gun jo ra ai.
● Dinghku gata sharin shapan hpaji:
Hui Nin a maumui ko nna, anhte lawu na lam ni myit shapro lu ga ai:
1. Mayu na nga sat nga sa lam hta, ganu gawa ni ma hpe shinggan hkan lo woi hkom chyai nna, ma hpe hpaji jat la shangun rai ra ai.
2. Ganu gawa ni ma hpe shi madu a myit saku lam rong ra ai ngu sharin shapan hkrat wa ra ai.
● Galu gaba wa lam na myit lu lam:
Myit saku lam n rong ai masha a prat go hkom sa lam bandung shamat kau ai sanghpo li gaba hte maren, gara maga de hkom sa wa na mung nchye nga ai. Madu a prat hta grau nna nguipyo hkumtsup lu na matu, ma ni go madu sharong shara ai ko hkan nna myit saku lam sharot ton ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn jpn_Jpan zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn